User:Klarentina

'''Prof.Dr. Ferit Rustemi'''  u lind më 5 maj të vitit 1947 në Tetovë. Shkollimin fillor dhe atë të mesëm e kreu në vendlindje, kurse studimet diplomike në fushë të anglistikës i vijoi në Fakultetin Filozofik të Universitetit “Kiril dhe Metodij” në Shkup. Studimet pasuniversitare i regjistroi në Fakultetin Filozofik të Universitetit të Zagrebit, ku e mori gradën e magjistrit. Ka magjistruar në vitin 1980, me temën Elementi anglez në gjuhën maqedonase nën udhëheqjen e akademikut të shquar Rudolf Filipovic. Në fund të viteve shtatëdhjetë, me një bursë të qeverisë amerikane, qëndroi në SHBA ku i vijoi studimet e doktoratës në Universitetin Shtetëror të New Yorkut në Buffalo Në SHBA (1978-1980), kurse në vitin akademik 1984-85 pasi i kreu studimet e programit të doktoratës e hartoi edhe tezën e doktoratës me titull, ‘Language Planning Language Development: The Case of Albanian,’nën udhëheqjen e mentorit, dr. Paul Garvin. Doktoratën me titull Planifikimi i gjuhës dhe zhvillimi i gjuhës, me vështrim të veçantë të gjuhës shqipe e ka mbrojtur në prill të vitit 2006, në Fakultetin Filologjik të Universitetit të Pris htinës. Përvoja profesionale dhe veprimtaria akademike – Dr. Ferit Rustemi ka punuar në disa vende dhe institucione të ndryshme arsimore. 2 Në vitin akademik 1970-1971 ka punuar si profesor i gjuhës angleze në gjimnazin e Ferizajt, kurse prej vitit akademik 1971 deri më 1974 ka punuar si profesor i gjuhës angleze në gjimnazin “Kiril Pejçinoviq’’ në Tetovë. Në Degën e Gjuhës dhe Letërsisë Angleze të Fakultetit Filozofik (më vonë Filologjik) të Prishtinës punon prej fillimit të vitit akademik 1975 deri në ditën e sotme. Së pari është pranuar në punë në këtë Fakultet në cilësi të asistentit të gjuhës angleze (1975-1982), pastaj, pas marrjes së gradës së magjistrit, është zgjedhur në thirrjen e ligjëruesit (1982-1991). Në vitin 1991 është zgjedhur në thirrjen ligjërues i lartë, e cila është abroguar në vitin 2001, kur Universiteti i Prishtinës ishte vënë nën administrimin e UNMIK-ut. Në periudhën 1996-2001, dr. Rustemi ka punuar në Fakultetin e Teologjisë në Shkup, ku ka ligjëruar gjuhën angleze, prej vitit 1996 deri më 2001 ka punuar në Universitetin e Tetovës ku ka ligjëruar lëndën e Historisë së gjuhës angleze dhe Civilizimin anglez dhe amerikan. Ndërsa prej vitit 2001 e tutje (2007) ligjëron lëndët fonetikë dhe morfologji në Seksionin e Gjuhës dhe të Letërsisë Angleze në Universitetin e Evropës Juglindore në Tetovë. Pjesëmarrja në konferenca – Dr. Ferit Rustemi ka marrë pjesë në shumë konferenca ndërkombëtare në të cilat është paraqitur edhe me kumtesa shkencore: në Buffalo (3 herë), në Çikago (2 herë), në Sirakuzë të shtetit Nju Jork, në Denver dhe në Kollorado Springs, në Batavia (Nju Jork), në Zagreb, Osijek, dhe në Prishtinë (shumë herë). Pjesëmarrja në projekte ndërkombëtare – Dr. Ferit Rustemi ka marrë pjesë në një projekt të madh ndërkombëtar “Elementi anglez në gjuhët evropiane” të udhëhequr nga Universiteti i Zagrebit, Beogradit, Sarajevës në bashkëpunim me 17 universitete të tjera evropiane. Kontributi i tij në këtë projekt ka qenë studimi “Elementi anglez në gjuhën maqedonase”. Punime të botuara – Dr. Ferit Rustemi ka botuar një varg punimesh: Në vitin 1979 ka paraqitur kumtesën shkencore nga gjuhësia Language Planning in the Balkans: The Case Serbo-Croat and Greek (Planifikimi gjuhësor në Ballkan: rasti i serbokroatishtes dhe i greqishtes), në Konferencën e gjuhësisë dhe të antropologjisë, të mbajtur në SUNY (State University of New York), në Bufalo të SHBA-së. Në vitin 1982 ka botuar artikullin English Element in the Macedonian Language (Elementi anglez në gjuhën maqedonase), Suvremena lingvistika, nr. 42, Fakulteti Filozofik i Zagrebit, Zagreb. Në vitin 2004, i është botuar artikulli gjuhësor Teoria e planifikimit gjuhësor: Planifikimi gjuhësor parandalues a sanues si qëllim a metodë për zgjidhjen e konflikteve dhe të problemeve gjuhësore, botuar nga Universitas, nr. III (f. 188 - 211), Vjenë. Në vitin 2006, dr. Rustemi ka botuar artikullin What’s the Significance of’ ‘’Standard Language Theory’’ for the Study of Language Planning? (Cila është rëndësia e ‘Teorisë së gjuhës standarde’ për studimin e planifikimit gjuhësor?), botues: SEEU Review, nr. 2, Tetovë. 3 Punimi me titull Phonological Adaptation of English Borrowings in Macedonian dhe Morphological Adaptation of English Borrowings in Macedonian (Përshtatja fonologjike dhe morfologjike e huazimeve angleze në maqedonishte) është në botim e sipër. Punime të pabotuara (në dorëshkrim) – Dr. Ferit Rustemi ka një numër studimesh në dorëshkrim të gatshme për shtyp. Ne mesin e tyre janë: • An Integrative Approach to Language Planning (Një qasje integrative ndaj planifikimit gjuhësor), • Qëllimet e planifikimit gjuhësor në shqipen standarde sot. • Rëndësia e studimeve lidhur me ruajtjen a vdekjen e gjuhës: Rasti i arvanitishtes. Ai ka edhe punime të tjera, nga të cilat veçojmë: • ‘A History of the English Language’ (Historia e gjuhës angleze) - dispencë për studentët që kanë dëgjuar këtë lëndë. Dr. Ferit Rustemi është marrë gjatë gjithë kohës edhe me përkthime të rezymeve, recensioneve dhe të artikujve nga gjuha angleze në gjuhën shqipe. Ai ka shkruar edhe ndonjë recension.